PMIndiaData/PMIndiaSum huggingface dataset:
نیپال کے وزیراعظم کی وزیراعظم کو مبارکباد پر مبنی  ٹیلی فون کال

نئیدہلی۔23؍مئی۔نیپال کے وزیراعظم عالی جناب کے پی شرما اولی نے وزیراعظم جناب نریندر مودی کو ٹیلی فون کرکے لوک سبھا انتخابات میں انتخابی فتح حاصل کرنے کی مبارکباد پیش کی ہے۔ وزیراعظم مودی نے گرم جوشانہ مبارکباد کیلئے وزیراعظم اولی کا شکریہ ادا کرتے ہوئے بھارت –نیپال دوستانہ تعلقات کے روابط کو مزید مستحکم بنانے کے بھارت کے عہد کا اعادہ کیا ہے۔ دونوں رہنماؤں نے مختلف شعبوں میں باہمی تعاون کی اہم پیش رفت پر اطمینان کا اظہا رکرتے ہوئے روایتی طور پر دونوں ممالک کے مابین استوار قریبی اور دوستانہ تعلقات کو مزید مستحکم بنانے کے اپنے عہد کا اعادہ کیا ہے اور یہ بھی کہا ہے کہ وہ دونوں ممالک کے مابین کثیر پہلوئی باہمی تعاون کو مزید مستحکم بنانے کیلئے کام کرتے رہیں گے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن
وزیراعظم 12 دسمبر کو، فکی (ایف آئی سی سی آئی) کے 93ویں سالانہ   جنرل اجلاس  اور سالانہ کنونشن   سے خطاب کریں گے

نئی دہلی،10دسمبر 2020/وزیراعظم جناب نریندر مودی 12 دسمبر 2020 کو صبح گیارہ بجے ویڈیو کانفرنسنگ کے ذریعہ فکی (ایف آئی سی سی آئی) کے 93ویں سالانہ جنرل اجلاس اور سالانہ کنونشن میں افتتاحی خطاب دیں گے۔ وزیراعظم ورچوئل ذریعہ سے فکی سالانہ ایکسپو 2020 کا افتتاح بھی کریں گے۔ فکی کا سالانہ کنونشن ورچوئل طریقے سے 11، 12 اور 14 دسمبر 2020 کو منعقد ہورہا ہے۔ اس سال کے سالانہ کنونشن کا مرکزی موضوع’’حوصلہ افزا ہندستان‘‘ ہے۔ اس پروگرام میں متعدد وزراء ، بیوروکریٹس ، صنعتوں کے کپتان، سفارتکار، بین الاقوامی ماہرین اور دیگر سرکردہ شخصیات کی شرکت ہوگی۔ کنونشن میں مختلف اسٹیک ہولڈرز کو کووڈ کے معیشت پر مرتب ہوئے اثرات ، حکومت کی طرف سے کی جانے والی اصلاحات اور ہندستانی معیشت کے لئے آگے کے راستے پر غور و خوض کے لئے شامل کیا جائے گا۔ فکی کا سالانہ ایکسپو 2020 ، 11 دسمبر 2020 سے شروع ہوگا اور ایک سال کی مدت تک جاری رہے گا۔ ورچوئل ایکسپودنیا بھر کے نمائش کنندگان،( ایکزیبٹرس) اپنی مصنوعات کی نمائش اور اپنے کاروباری امکانات کو بڑھانے کا موقع فراہم کرے گا۔ م ن۔ ش ت۔ج
وزیراعظم نے مغربی بنگال ، جَل پائی گُڑی کے دھوپ گُری  میں پیش آئے

وزیراعظم جناب نریندر مودی نے مغربی بنگال کے جل پائی گڑی میں دھوپ گری نامی مقام پر ہوئے سڑک حادثے میں ہونے والی اموات پر گہرے دکھ کا اظہار کیا ہے اور وزیراعظم کے قومی راحتی فنڈ (پی ایم این آر ایف) سے مالی مدد کا اعلان بھی کیا ہے۔ اپنے سلسلے وار ٹوئیٹ میں وزیراعظم نے کہا کہ جل پائی گڑی (مغربی بنگال)، کے دھوپ گری میں ہونے والا سڑک حادثہ بے حد اندوہناک ہے۔ اس دکھ کی گھڑی میں ہم متاثرین کے اہل خانہ سے تعزیت کا اظہار کرتے ہیں اور زخمیوں کی جلد صحتیابی کے لئے دعا گو ہیں۔ مغربی بنگال میں ہونے والے اس حادثے میں جن لوگوں نے اپنی زندگیاں کھوئی ہیں، ان کے قریبی عزیز کو وزیراعظم کے قومی راحتی فنڈ (پی ایم این آر ایف) سے فی کس 2 لاکھ روپے کی امداد دی جائے گی، جبکہ زخمیوں کو 50 ہزار روپے دیئے جائیں گے۔
وزیر اعظم نے کرناٹک کے حصوں میں سیلاب کی صورت حال پر کرناٹک کے وزیر اعلیٰ سے بات چیت کی

نئی دلّی ، 20 اگست؍ وزیر اعظم جناب نریندر مودی نے کرناٹک کے وزیر اعلیٰ جناب ایچ ڈی کمارا سوامی سے ریاست کے حصوں میں آئے سیلاب کی صورت حال پر بات چیت کی ۔ وزیر اعظم نے اپنے پیغام میں کہا ہے کہ ’’ میں نے کرناٹک کے وزیر اعلیٰ جناب ایچ ڈی کمارا سوامی جی سے ریاست کے حصوں میں آئے سیلاب کی صورت حال پر بات چیت کی ہے ۔ بچاؤ اور راحت آپریشن میں ہر ممکن مدد کا اعلان کیا ہے ۔میں سیلاب زدہ علاقوں میں پھنسے ہوئے متاثرین کے سلامتی کے لئے دعا کرتا ہوں ۔‘‘ ۔ ۔ ۔ ۔ ۔
وزیر اعظم نے 2022 میں کوئی  غیر قانونی شکار نہ کئے جانے کی  اطلاع کے بعد گینڈوں کے تحفظ کے لئے آسام کے لوگوں کی  کوششوں کی ستائش کی

وزیر اعظم جناب نریندر مودی نے 2022 میں کوئی غیر قانونی شکار نہ کئے جانے کی اطلاع کے بعد ریاست میں گینڈوں کے تحفظ کی کوششوں کے لیے آسام کے لوگوں کی ستائش کی ہے۔ آسام کے وزیر اعلیٰ جناب ہمنتا بسوا سرما کے ایک ٹویٹ کو شیئر کرتے ہوئے، وزیر اعظم نے ٹویٹ کیا؛ ’’یہ بہت اچھی خبر ہے! آسام کے لوگوں کو مبارکباد، جنہوں نے گینڈوں کے تحفظ کی اپنی کوششوں کے ذریعہ ایک راستہ دکھایا ہے اور سرگرم عمل رہے ہیں۔‘‘
وزیراعظم نے نوسنوتسرپر عوام  کو مبارکباد پیش کی

نئی دلّی ، 02 اپریل، 2022/ وزیراعظم جناب نریندر مودی نے ، نوسنوتسر کے مبارک موقع پر عوام کو مبارکباد پیش کی ہے۔ انھوں اپنی تمنا کا اظہار کیا کہ وکرم سموت 2079 سبھی کی زندگی میں نیا جوش اور نئی ولولہ لائے۔ اپنے ایک ٹوئیٹ میں وزیراعظم نے: ’’آپ سبھی کو نو سنوتسر کی نیک خواہشات۔ وکرم سموت 2079 سبھی کی زندگی میں نیا جوش اور نیا ولولہ لے کر آئے۔‘‘ "आप सभी को नव संवत्सर की शुभकामनाएं। विक्रम संवत 2079 सबके जीवन में नया उत्साह और नई उमंग लेकर आए।"
کابینہ نے چھتیس گڑھ کے بیجاپور، دنتے واڑہ اور سکما ضلعوں کے اندرونی علاقوں میں تقرری سے متعلق ریلی  کرکے سی آر پی ایف میں مقامی قبائلی نوجوانوں کو سی آر پی ایف میں بطور کانسٹیبل  بھرتی کرنے کے لیے، کانسٹیبل کے عہدے کے لیے تعلیمی لیاقت میں  نرمی کو منظوری دی

وزیر اعظم جناب نریندر مودی کی صدارت میں مرکزی کابینہ نے، جنوبی چھتیس گڑھ کے 03 ضلعوں – بیجاپور، دنتے واڑہ اور سکما سے سی آر پی ایف میں بطور کانسٹیبل (عام ڈیوٹی) 400 امیدواروں کی تقرری کے لیے کم از کم تعلیمی لیاقت کو 10ویں کلاس پاس سے گھٹا کر 8ویں کلاس کرنے سے متعلق وزارت داخلہ کی تجویز کو اپنی منظوری دے دی۔ مقامی اخباروں میں اشتہارات جاری کرنے اور ان تینوں ضلعوں کے اندرونی علاقوں میں اس ریلی کے بارے میں بڑے پیمانے پر پرچار کرنے کے علاوہ، سی آر پی ایف ٹریننگ کے لیے بھرتی کیے گئے ان امیدواروں کی پروبیشن مدت کے دوران انہیں رسمی تعلیم بھی مہیا کرائے گا۔ چھتیس گڑھ ریاست کے ان تین ضلعوں – بیجاپور، دنتے واڑہ اور سکما کے اندرونی علاقوں سے تعلق رکھنے والے 400 قبائلی نوجوانوں کو روزگار کا موقع حاصل ہوگا۔ وزارت داخلہ بھرتی کے لیے جسمانی معیارات میں بھی مناسب چھوٹ دے گی۔ سی آر پی ایف ایک مرکزی مسلح پولیس دستہ ہے، جس کی بنیادی ڈیوٹی امن و امان کی بحالی، انسداد بغاوت اور اندرونی سلامتی کو برقرار رکھنا ہے۔ فوری معاملے میں، سی آر پی ایف نے چھتیس گڑھ کے نسبتاً پس ماندہ علاقوں سے بطور کانسٹیبل (عام ڈیوٹی) 400 مقامی قبائلی نوجوانوں کی بھرتی کرنے کی تجویز پیش کی ہے۔ ان کی نوکری کی تصدیق تبھی کی جائے گی جب وہ کم از کم تعلیمی لیاقت کے متعینہ معیار، یعنی 10ویں کلاس تک تعلیم حاصل کر لیں گے، لہٰذا ان بھرتی کیے گئے نوجوانوں کو رسمی تعلیم فراہم کی جائے گی اور سی آر پی ایف اس سلسلے میں ان کی ہر ممکن مدد کرے گا، جیسے ان کی پروبیشن مدت کے دوران لکھنے پڑھنے سے متعلق سامان کی فراہمی، کتابوں اور کوچنگ وغیرہ کا انتظام۔ ضرورت پڑنے پر، پروبیشن کی مدت اسی لحاظ سے آگے بڑھائی جا سکتی ہے، تاکہ نئے بھرتی کیے گئے نوجوانوں کو متعینہ تعلیمی لیاقت حاصل کرنے میں مدد ملے۔ انہیں 10ویں کلاس کا امتحان دلوانے کے لیے، ان کا رجسٹریشن مرکزی/ریاستی حکومتوں سے منظور شدہ نیشنل انسٹی ٹیوٹ آف اوپن اسکولوں میں کروایا جائے گا۔ سی آر پی ایف نے سال 2017-2016 کے دوران چھتیس گڑھ کے چار ضلعوں – بیجاپور، دنتے واڑہ، نارائن پور اور سکما سے درج فہرست قبائل سے تعلق رکھنے والے امیدواروں کی بھرتی کے ذریعے ایک ’بستریا بٹالین‘ بنائی تھی۔ لیکن، اس کے امید کے مطابق نتائج حاصل نہیں ہوئے، کیوں کہ اندرونی علاقوں کے مقامی نوجوان 10ویں پاس ہونے کی کم از کم تعلیمی لیاقت نہ رکھنے کی وجہ سے تقرری کے عمل میں شامل نہیں ہو سکے تھے۔
وزیر اعظم کے دفتر نے مرکزی وزیر جناب جیوتی رادتیہ  ایم سندھیا کے ذریعے بھارت میں ہوائی سفر  کی جمہوریت کاری پر لکھا ایک مضمون شیئر کیا

وزیر اعظم کے دفتر نے مرکزی وزیر جیوتی را دتیہ ایم سندھیا کے ذریعے بھارت میں ہوائی سفر کی جمہوریت کاری پر لکھے ایک مضمون کو شیئر کیا ہے۔ پی ایم او نے ٹوئٹ کیا: ’’مرکزی وزیر @JM_Scindia ’بھارت میں، ہوائی سفر کی جمہوریت کاری‘ پر لکھتے ہیں۔‘‘
وزیراعظم کی طرف سے یوگانڈہ کے دورے کے دوران پریس بیان

نئی دہلی۔25جولائی، محترم جناب مسیوینی قابل احترام مندوبین میڈیا کے ارکان یہ میری خوش قسمتی ہے کہ دو دہائیوں کے بعد بھارت کے وزیر اعظم کے پہلے دو طرفہ دورے کے لیے میرا یوگانڈہ آنا ہوا ہے۔ صدر مسیوینی بھارت کے بہت پرانے دوست ہیں۔ میرا بھی ان سے بہت پرانا تعارف ہے۔ 2007 میں جب میں گجرات کے وزیراعلیٰ کی حیثیت سے یہاں آیا تھا اس دورے کی میٹھی یادیں آج بھی تازہ ہیں اور آج صدر صاحب کے شفیق الفاظ اور ہمارے گرم جوشی سے پر استقبالیہ اقدار اور عزت افزائی کے لیے میں ان کا دل سے شکریہ ادا کرتا ہوں۔ دوستوں، بھارت اور یوگانڈہ کے درمیان صدیوں پرانے اور تاریخی تعلقات وقت کی کسوٹی پر کھرے اترے ہیں۔ یوگانڈہ ہمیشہ ہمارے دلوں کے قریب رہا ہے اور رہے گا۔ یوگانڈہ کی اقتصادی ترقی اور قومی ترقی کی کوششوں میں بھارت ہمیشہ ساتھ رہا ہے۔ تربیت، صلاحیت سازی ، ٹیکنالوجی ، بنیادی ڈھانچہ وغیرہ ہمارے تعاون کے خاص میدان رہے ہیں۔ مستقبل میں بھی ہم یوگانڈہ کی ضرورتوں اور ترجیحات کے مطابق اپنا تعاون جاری رکھیں گے۔ یوگانڈہ کے عوام کے تئیں ہماری دوستی کی شکل میں بھارت سرکار نے یوگانڈہ کینسر انسٹی ٹیوٹ ، کمپالا کو ایک جدید ترین کینسر تھیریپی مشین تحفے میں دینے کا فیصلہ کیا ہے۔ مجھے یہ جان کر خوشی ہے کہ اس مشین سے نہ صرف ہمارے یوگانڈہ کے دوستوں کی بلکہ مشرقی افریقی ملکوں کے دوستوں کی بھی ضرورت پوری ہوگی۔ یوگانڈہ میں توانائی کا بنیادی ڈھانچہ اور زراعت اور ڈیری شعبے کے فروغ کے لیے ہم نے تقریباً 200 ملین ڈالرز کی دو لائن آف کریڈٹ کی تجویزوں کو منظوری دی ہے۔ یہ اطمینان کا موضوع ہے کہ دفاع کے شعبے میں بھی ہمارا تعاون پیش قدمی کررہا ہے۔ فوجی تربیت میں ہمارے تعاون کی طویل تاریخ ہے۔ ہم اس تاریخ کو اور زیادہ مضبوط کرنے کے لیے تیار ہیں۔ ہم نے یوگانڈہ فوج کے لیے اور سول کارکنوں کے لیے گاڑیاں اور ایمبولینس دینے کا فیصلہ بھی کیا ہے۔ تجارت اور سرمایہ کاری میں ہمارے تعلقات مضبوط ہورہے ہیں۔ کل صد رکے ساتھ مل کر مجھے دونوں ملکوں کے سرکردہ تاجروں کے ساتھ مل کر ان تعلقات کو اور زیادہ تقویت بخشنے پر بات چیت کرنے کا موقع ملے گا۔ دوستوں، یوگانڈہ میں رہنے والے بھارت نژاد سماج کے تئیں صدر کی محبت کے لیے میں ان کا دل سے شکریہ ادا کرتا ہوں۔ ایک مشکل وقت کے بعد صدر کی باصلاحیت اور مضبوط قیادت نے آج بھارت نژاد کا معاشرہ یوگانڈہ کی سماجی اور اقتصادی زندگی میں بھرپور تعاون دے رہا ہے۔ مجھے خوشی ہے کہ آج شام بھارت نژاد معاشرے کے ساتھ میرے پروگرام میں صدر خود شامل ہوں گے۔ ان کے اس خصوصی قدم کے لیے میں پورے بھارت کی طرف سے ان کا خیرمقدم کرتا ہوں۔ کل صبح مجھے یوگانڈہ کی پارلیمنٹ سے خطاب کرنے کا موقع بھی ملے گا۔ خوش قسمتی کا یہ موقع حاصل کرنے والا میں بھارت کا پہلا وزیراعظم ہوں۔ اس خصوصی عزت افزائی کے لیے میں صدر صاحب کا اور یوگانڈہ کی پارلیمنٹ کا دل سے شکریہ ادا کرتا ہوں۔ دوستوں، بھارت اور یوگانڈہ دونوں ملکوں میں نوجوانوں کی اکثریت ہے۔ دونوں ممالک پر نوجوانوں کی امنگوں کو پورا کرنے کی ذمہ داری ہے اور ان کوششوں میں ہم ایک دوسرے کے ساتھ تعاون کرنے کے لیے پوری طرح عہد بند ہیں۔ سوا سوکروڑ بھارتیوں کی طرف سے میں یوگانڈہ کے لوگوں کی ترقی اور فروغ کے لیے قلبی نیک خواہشات پیش کرتا ہوں۔ شکریہ
مرکزی کابینہ نے ہندوستان اور ماریشس کےدرمیان صارفین کے تحفظ اور قانونی مقیاسیات سے متعلق مفاہمت نامے کو منظوری دی

نئی دہلی،22نومبر / وزیراعظم جناب نریندر مودی کی صدارت میں مرکزی کابینہ نے ہندوستان اور ماریشس کے درمیان صارفین کے تحفظ او قانونی مقیاسیات سے متعلق مفاہمت نامے کو اپنی منظوری دے دی ہے۔ فوائد: یہ مفاہمت نامہ دونوں ملکوں کے دو طرفہ تعلقات کیلئے کافی سود مند ہے ۔ اس مفاہمت نامے سے دونوں ملکوں کے درمیان صارفین کے تحفظ کے شعبے میں اشتراک و تعاون کو توسیع دینے میں مدد فراہم ہوگی۔ علاوہ ازیں یہ مفاہمت نامہ دونوں ملکوں کے درمیان معلومات کے تبادلے کیلئے ادارہ جاتی میکنزم بھی فراہم کرے گا۔ مزید برآں اس سے دونوں ملکوں کو اپنے ملکوں میں ہونے والی ترقی سے باہمی فائدے حاصل ہوں گے۔ اس سے صارفین کے تحفظ اور قانونی مقیاسیات کے شعبے میں جامع پائیدار اور لچکدار ترقی کو فروغ حاصل ہوگا تاکہ نئے چیلنجوں مثلاً گمراہ کن اشتہارات ،ٹیلی مارکیٹنگ ، کثیر سطحی مارکیٹنگ اور ای کامرس سے نمٹا جا سکے ۔ یہ مفاہمت نامہ قومی اور بین الاقوامی معیارات کا پتہ لگانے کو بھی یقینی بنائے گا۔ اس کے ذریعےمہارت کے نئےشعبوں کو ، جو کہ چیلنجوں سے نمٹنے میں آسانی فراہم کرے، ترقی دی جا سکے گی۔ علاوہ ازیں وقفے وقفے سے دونوں ملکوں کے درمیان معلومات اور تربیتی پروگراموں کا تبادلہ بہتر حکمرانی اور صارفین کی مشکلات کو دور کرنے کیلئے سود مندمہارت کو یقینی بنائے گا۔
آج کیوڑیا ایک بڑے عالمی سیاحتی مقام کے طور پر ابھر کر سامنے آرہا ہے:وزیر اعظم مودی

وزیر اعظم جناب نریندر مودی نے زور دے کر کہا ہے کہ گجرات میں کیوڑیا اب دور دراز کے علاقے میں کوئی چھوٹا سا بلاک نہیں رہا ہے، بلکہ یہ دنیا کے سب سے بڑے سیاحتی مقامات میں سے ایک مقام کے طور پر ابھر کر سامنے آیا ہے۔ جناب مودی گجرات میں کیوڑیا کو ملک کے مختلف حصوں سے جوڑنے کے لیے آٹھ ٹرینوں کو جھنڈی دکھا کر روانہ کرنے اور ریاست میں ویڈیو کانفرنسنگ کے ذریعے ریلوے سے وابستہ مختلف پروجیکٹوں کا افتتاح کرنے کے بعد تقریر کر رہے تھے۔ کیوڑیا کی ترقی کے سفر پر مزید بولتے ہوئے وزیر اعظم نے بتایاکہ اسٹیچو آف یونٹی کی طرف اسٹیچو آف لیبرٹی سے بھی زیادہ سیاح راغب ہو رہے ہیں۔ اس اسٹیچو کو قوم کے نام وقت کئے جانے کے بعد 50 لاکھ سے زیادہ لوگ اسے دیکھنے آچکے ہیں اور کوروناکے زمانے میں بند رہنے کے بعد اب پھر سیاح یہاں آرہے ہیں۔ اندازہ ہے کہ کنیکٹی ویٹی کے بہتر ہونے کے ساتھ تقریباً ایک لاکھ سیاح روزانہ کیوڑیا آئیں گے۔ کیوڑیا معیشت اور ماحولیات کی منصوبہ بند ترقی کی ایک اچھی مثال ہے جس کے دوران ماحول کا بھی تحفظ کیا گیا۔ وزیر اعظم نے کہا کہ شروع میں جب کیوڑیا کو ایک بڑا سیاحتی مقام بنانے کی تجویز پیش کی گئی تو یہ دور درازکا خواب معلوم ہوتا تھا۔ پرانے زمانے کے کام کاج کے طریقے کو دیکھتے ہوئے ایسا سوچنا منطقی بھی تھا کیونکہ سڑکوں کی کنیکٹی ویٹی نہیں تھی۔ نہ سڑکوں پر لائٹ تھی اور نہ ریل تھی اور نہ ہی سیاحوں کے ٹھہرنے انتظام تھا۔ آج کیوڑیا تمام سہولتوں کے ساتھ ایک فیملی پیکیج میں تبدیل ہوگیا ہے۔ کیوڑیا کی طرف جو چیزیں راغب کرتی ہیں ان میں عظیم اسٹیچو آف یونٹی، سردار سروور،وسیع سردار پٹیل زولوجیکل پارک، آرگویہ ون، جنگل سفاری اور پوشن پارک شامل ہیں۔ اس میں گلوگارڈن ہے، ایکتا کروز ہے اور آبی کھیل کود کا بھی انتظام ہے۔ وزیر اعظم نے کہا کہ بڑھتی ہوئی سیاحت کے ساتھ آدی واسی نوجوانوں کو روزگار مل رہا ہے اور مقامی لوگوں کو جدید سہولتیں حاصل ہو رہی ہیں۔ اب ایکتا مال میں مقامی دستکاریوں کے لیے نئے مواقع فراہم ہیں۔ انھوں نے بتایا کہ آدی واسی گاؤوں میں ہوم اسٹے کے لیے تقریباً 200 کمروں کو ترقی دی جارہی ہے۔ وزیر اعظم نے کیوڑیا اسٹیشن کا بھی ذکر کیا جسے سیاحت کو ذہن میں رکھتے ہوئے ترقی دی گئی ہے۔یہاں پر ٹرائبل آرٹ گیلری ہے ا ور ویونگ گیلری ہے جہاں سے اسٹیچو آف یونٹی کا نظارہ کیا جاسکتا ہے۔ وزیر اعظم نے مقصد پر مرتکز کوشش کے ذریعے بھارتی ریلوے کو تبدیل کرنے کے لیے تفصیلی بات کی۔ انھوں نے کہا کہ مسافر اور سامان کے ٹرانسپورٹیشن کے روایتی رول کے علاوہ ریلوے سیاحتی اور مذہبی مقامات کی براہ راست کنیکٹی ویٹی کو بھی اہمیت دے رہاہے۔ انھوں نے کہا کہ کئی روٹوں پر جن میں احمد آباد- کیوڑیا روٹ بھی شامل ہے۔ جن شتابدی میں پرکشش ’وستا ڈوم کوچ‘ ہوں گے۔
مدن لال کھورانا کے انتقال پر وزیر اعظم کا اظہار تعزیت

نئی دہلی،28/ اکتوبر دہلی کے سابق وزیر اعلیٰ جناب مدن لال کھورانا کے انتقال پر وزیر اعظم جناب نریندر مودی نے اظہار تعزیت کیا ہے۔ وزیر اعظم نے کہا ‘‘جناب مدن لال کھورانا جی کے انتقال پر غم زدہ ہوں۔ انھوں نے دہلی کی ترقی، خصوصی طور پر بنیادی ھانچے کو بہتر بنائے جانے کو یقینی بنانے کے لیے انتھک کام کئے۔ انھوں نے دہلی حکومت اور مرکز دونوں میں ایک محنتی اور عوام دوست منتظم کے طور پر اپنی شناخت بنائی۔ جناب مدن لال کھورانا جی نے جس طرح سے دہلی میں بی جے پی کو مضبوط کیا اس کے لیے انھیں ہمیشہ یاد کیا جائے گا۔ تقسیم کے بعد دہلی میں شرنارتھیوں کی خدمت کے لیے ثابت قدمی کے ساتھ کوششیں کیں۔ میں ان کے خاندان اور حامیوں کے غم میں شریک ہوں’’۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ ا گ ۔ را ۔ 28 – 10 – 2018)
وزیر اعظم نریندر مودی نے سنسکرت گرامر کے ماہر پروفیسر بھاگیرتھ پرساد ترپاٹھی کے انتقال پر تعزیت کا اظہار کیا جنہیں وگیش شاستری بھی کہا جاتا ہے

وزیر اعظم جناب نریندر مودی نےسنسکرت گرامر کے ماہر پروفیسر بھاگیرتھ پرساد ترپاٹھی کے انتقال پر گہرے رنج وغم کااظہار کیا ہے جنہیں ویش ساستری بھی کہا جاتا ہے۔ ایک ٹویٹ میں وزیراعظم نے کہا کہ : ’’پروفیسر بھاگیرتھ پرساد ترپاٹھی ’ وگیش شاستری‘ نے جدید سائنسی طریقہ کار کااستعمال کرتے ہوئے نوجوانوں میں سنسکرت کو زیادہ مقبول بنانے میں بیش قیمتی تعاون کیا ہے ۔ وہ ایک ایسے شخص تھے جنہیں معلومات حاصل تھی اور وہ بہت پڑھتے لکھتے تھے، ان کے انتقال سے مجھے بہت دکھ ہواہے اور میں ان کے کنبے کے افراد اور دوستوں کے تئیں تعزیت کااظہار کرتا ہوں‘‘ اوم شانتی۔
وزیر اعظم نریندر مودی نے رائے سینا مذاکرات2022 کے افتتاحی اجلاس میں شرکت کی

وزیر اعظم جناب نریندر مودی نے آج رائے سینا مذاکرات2022 کے افتتاحی اجلاس میں شرکت کی،جہاں یوروپین کمیشن کی صدر عالی جناب محترمہ ارسولہ وون ڈیر لائن نے کلیدی خطبہ دیا۔ وزیر اعظم نے ٹوئیٹ کیا: آج شام میں نے #رائے سینا 2022 کے افتتاحی اجلاس میں شرکت کی۔@رائے سینا ڈائیلاگ
وزیر اعظم اگلے دو دن میں دو ریاستوں اور مرکز کے زیر انتظام دو خطوں کا دورہ کریں گے

نئی دہلی،23فروری؍وزیر اعظم جناب نریندر مودی اگلے دو دنوں میں دو ریاستوں گجرات اور تمل ناڈواور مرکز کے زیر انتظام دو خطوں دمن اینڈ دیو اور پوڈیچری کا دورہ کریں گے۔وزیر اعظم ہفتے کے روز دمن پہنچیں گے۔وہ مختلف ترقیاتی پروجیکٹوں کا آغاز کریں گے اور متعدد سرکاری اسکیموں کے مستفدین کو اسناد پیش کریں گے۔وزیر اعظم ایک عوامی اجتماع سے خطاب بھی کریں گے۔ اس کے بعد وزیر اعظم تمل ناڈو جائیں گے۔ یہاں چنئی میں وہ ریاستی حکومت کی فلاحی اسکیم امّاں ٹو وہیلر اسکیم کے افتتاح کے موقع پر منعقد ایک تقریب میں شرکت کریں گے۔ ہفتے کے روز وزیر اعظم پوڈیچری کا دورہ کریں گے۔اروبندو آشرم میں وہ اروبندوکو گلہائے عقیدت پیش کریں گے اور سری اربندو انٹرنیشنل سینٹر آف ایجوکیشن کے طلباء سے ملاقات کریں گے۔جناب نریندر مودی اورویلی کا دورہ بھی کریں گے۔وہ اورویلی کی گولڈن جبلی تقریبات پر ایک یادگاری ڈاک ٹکٹ جاری کریں گے۔ اس موقع پر وہ لوگوں سے خطاب بھی کریں گے۔ وزیر اعظم پوڈیچری میں بھی ایک عوامی اجتماع سے خطاب کریں گے۔ ہفتہ کی شام وزیر اعظم ‘‘رن فار نیو انڈیا میراتھن ’’ کو ہری جھنڈی دکھانے کے لئے گجرات کے سورت میں ہوں گے۔
Anchorوزیر اعظم نے پی ایم-جے ڈی وائی کے 6 سال مکمل ہونے پر خوشی کا اظہار کیا

نئی دہلی ،28اگست2020: وزیر اعظم جناب نریندر مودی نے جن دھن یوجنا کے 6 سال کامیابی کے ساتھ مکمل ہونے پر خوشی کا اظہار کیا۔ انہوں نے ان تمام افراد کی بھی تعریف کی ، جنہوں نے پی ایم-جے ڈی وائی کامیابی سے ہمکنار کرنے کے لئے رات دن محنت کی۔ وزیر اعظم نے کہا کہ ‘‘آج سے 6 سال پہلے پردھان منتری جن دھن یوجنا کا افتتاح ان لوگوں کو بینکوں سے جوڑنے کےلئے کیا گیا تھا، جو بینک سے دور ہیں۔یہ پہل ایک بڑی تبدیلی کا پیش خیمہ ثابت ہوئی اور غریبی کو مٹانے کے لئے شروع کئے گئے متعدد کاموں کو بنیاد فراہم کررہی ہے اور کروڑوں لوگوں کو فائدہ پہنچا رہی ہے۔ پردھان منتری جن دھن یوجنا کی وجہ سے متعدد کنبوں کا مستقبل محفوظ ہوا ہے۔اس سے فائدہ حاصل کرنے والوں کی ایک بڑی آبادی دیہی علاقوں سے تعلق رکھتی ہے اور ان میں عورتیں شامل ہیں۔میں ان تمام لوگوں کی پذیرائی کرتا ہوں، جنہوں نے پی ایم-جے ڈی وائی کو کامیاب بنانے کے لئے رات دن محنت کی ہے۔’’
وزیر اعظم نے اِلابین بھٹ کے انتقال پر تعزیت کا اظہار کیا

وزیر اعظم جناب نریندر مودی نے معروف ماہر تعلیم اور سماجی کارکن محترمہ اِلابین بھٹ کے انتقال پر تعزیت کا اظہار کیا ہے۔ وزیر اعظم نے خواتین کو بااختیار بنانے، سماجی خدمت اور نوجوانوں میں تعلیم کے فروغ کے لیے ان کی کوششوں کو یاد کیا۔ ایک ٹویٹ میں، وزیر اعظم نے کہا: “ઇલાબેન ભટ્ટના અવસાનથી દુઃખ થયું. મહિલા સશક્તિકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“ ۔۔۔۔۔۔۔۔۔۔۔ ش ح۔ا گ۔ن ا۔
جرمنی کی چانسلر کے بھارت کے دورے (یکم نومبر 2019 کے دوران دستخط کی گئی مفاہمتی عرضداشتوں/معاہدات کی فہرست)

نمبر شمار ٹائٹل پارٹیاں تبادلہ (بھارت کی جانب سے) تبادلہ (جرمن کی جانب سے) 1. 24-2020کیلئے مشاورت کے موضوع پر مشترکہ اعلانیہ کا عندیہ وزارت خارجہ اور جرمنی کی وزارت خارجہ ڈاکٹر ایس جے شنکر ای اے ایم جناب ہیکو ماس، وزیرخارجہ 2. کلیدی پروجیکٹوں سے متعلق تعاون کے سلسلے میں مشترکہ اعلانیہ عندیہ وزارت ریلوے اور اقتصادی اموراور توانائی کی وزارت جناب ونود کمار یادو، چیئرمین ریلوے بورڈ جناب کرسٹیناہرتے، پارلیمنٹری اسٹیٹ سکریٹری، اقتصادی امور اور توانائی کی وزارت 3. سبز شہری موبلٹی کیلئے بھارت-جرمن شراکت داری سے متعلق مشترکہ اعلانیہ ہاؤسنگ اور شہری امور کی وزارت اور اقتصادی تعاون اور ترقیات کی وزارت جناب درگاشنکرمشرا، سکریٹری وزارت ہاؤسنگ اور شہری امور جناب ناربرٹ برتھلے، پارلیمنٹری اسٹیٹ سکریٹری، اقتصادی تعاون اور ترقیات کی وزارت 4. استدلالی انٹلی جنس کے سلسلے میں تحقیق اور ترقیات کیلئے مشترکہ اعلانیہ سے متعلق عندیہ سائنس اور ٹیکنالوجی کی وزارت اور جرمنی کی وزارت تعلیم و تحقیق پروفیسر آشوتوش شرما، سکریٹری ایم ایس ٹی محترمہ انجاکرلی زِک، تعلیم اور تحقیق کی وزیر 5. سمندروں میں کوڑا کرکٹ پھیلنے کی روک تھام سے متعلق تعاون کے سلسلے میں مشترکہ اعلانیہ کا عندیہ ہاؤسنگ اور شہری امور کی وزارت اور ماحولیات، فطری وسائل کے تحفظ اور نیوکلیائی سلامتی جناب درگا شنکر مشرا، سکریٹری ہاؤسنگ اور شہری امور کی وزارت جناب جوکن فلیش برتھ، پارلیمنٹری اسٹیٹ سکریٹری، ماحولیات، قدرتی تحفظ اور نیوکلیائی سلامتی کی وزارت
وزیر اعظم نے کانسے کا تمغہ جیتنے کے لیے ٹیبل ٹینس کھلاڑی  ساتھین گناسیکرن کی استقامت اور لگن  کی ستائش کی

وزیر اعظم جناب نریندر مودی نے برمنگھم میں کھیلے جا رہے دولت مشترکہ کھیل 2022 کے دوران مردوں کے سنگلز ٹیبل ٹینس مقابلے میں کانسے کا تمغہ جیتنے کے لیے ٹیبل ٹینس کھلاڑی ساتھین گناسیکرن کی استقامت اور لگن کی ستائش کی ہے۔ وزیر اعظم نے ٹوئیٹ کیا: ’’دولت مشترکہ مقابلوں کے دوران @sathiyantt ساتھین گناسیکرن کے ذریعہ شاندار کارکردگی کا مظاہرہ۔ میں انہیں ٹیبل ٹینس میں کانسے کاتمغہ جیتنے کے لیے مبارکباد پیش کرتا ہوں۔ ان کی استقامت اور لگن کے لیے ان کی ستائش کی جاتی ہے۔ مجھے پورا یقین ہے کہ وہ آئندہ مقابلوں میں بھی سرخرو ہوں گے۔ #چیر4انڈیا‘‘
وزیراعظم نے تمل ناڈو میں ڈوب جانےکے سبب

وزیراعظم ، جناب نریندرمودی نے تمل ناڈو میں کُڈالور کے مقام پرڈوب جانے کے سبب نوجوانوں کی جانوں کے اتلاف پرگہرے رنج وغم کا اظہارکیاہے ۔ وزیراعظم کے دفترنے ٹوئیٹ کیا ؛ ‘‘مجھے تمل ناڈومیں کڈّالور کے مقام پر نوجوانوں کے ڈوب جانے سے بہت دکھ ہواہے ۔ دکھ کی اس گھڑی میں میری ہمدردیاں سوگوارکنبوں کے ساتھ ہیں :وزیراعظم ’’
ہندوستان اور تیونس کےدرمیان انصاف کے شعبے میں تعاون کیلئے  مفاہمت نامے کو کابینہ کی منظوری

نئی دہلی،12۔اپریل ،وزیراعظم جناب نریندرمودی کی صدارت میں مرکزی کابینہ نے ہندوستان اور تیونس کےدرمیان انصاف کے شعبے میں تعاون کے لئے مفاہمت نامے(ایم او یو) کو منظوری دے دی ہے۔ حالیہ برسوں میں ہندوستان اور تیونس کےدرمیان سماجی، ثقافتی اور تجارتی تعلقات مثبت سمت میں پروان چڑھے ہیں۔ انصاف کے شعبے میں تعاون کے لئے ایک معاہدے پر دستخط سے دونوں ملکوں کے درمیان اچھے تعلقات میں مزید بہتری آئے گی اور انصاف کے شعبے سے متعلق اصلاحات کے ضمن میں ایک نئی جہت کا آغاز ہوگا۔ م ن ۔م م ۔ ک ا
وزیر اعظم کی سنگاپور کے وزیر اعظم کے ساتھ میٹنگ

نئی دہلی، 30 اکتوبر 2021: وزیر اعظم جناب نریندر مودی نے 30 اکتوبر 2021 کو روم میں ، جی ۔20 سربراہ ملاقات کے شانہ بہ شانہ، سنگاپور کے وزیر اعظم عزت مآب جناب لی شین لونگ کے ساتھ باہمی میٹنگ کا اہتمام کیا۔ مابعد وبائی مرض کی مدت میں دونوں قائدین کے درمیان یہ اولین بہ نفس نفیس ملاقات تھی۔ دونوں قائدین نے موسمیاتی تبدیلی کے مسئلے سے نمٹنے اور آئندہ سی او پی 26 کے لئے عالمی کوششوں کے بارے میں تبادلہ خیالات کیے۔ انہوں نے تیز رفتار ٹیکہ کاری کوششوں کے ذریعہ کووِڈ۔19 وبائی مرض پر قابو پانے اور اہم ادویہ کی سپلائی کو یقینی بنانے کے لئے جاری کوششوں کے بارے میں بھی بات چیت کی۔ اسی پس منظر میں وزیر اعظم مودی نے دوسری لہر کے دوران کووِڈ سے نبرد آزمائی میں بھارت کو تعاون فراہم کرنے کے لئے سنگاپور کی ستائش کی۔ وزیر اعظم لی نے بھارت میں تیز رفتار ٹیکہ کاری مہم کے لئے وزیر اعظم کو مبارکباد پیش کی۔ انہوں نے دونوں ممالک کے درمیان نقل و حمل کو جلد از جلد بحال کرنے سمیت عوام سے عوام کے درمیان تعلقات میں اضافے کے لئے مختلف طریقوں پر تبادلہ خیالات کیے۔